# NKI presenterer Prosjekt Reunion – et prosjekt om det å lykkes

**Gjennom Prosjekt Reunion ønsker vi å sette søkelyset på hva det vil si å lykkes i dagens prestasjonssamfunn.**

**Hva er Prosjekt Reunion?**

Dette er en historie om veivalg. Valg du skal ta, eller har tatt – eller kanskje skulle tatt. Hensikten med [Prosjekt Reunion](https://www.nki.no/prosjektreunion) er å starte en dialog gjennom å sette søkelyset på hva dagens prestasjonssamfunn gjør med mennesker. Dette gjør vi blant annet gjennom å stille noen kritiske spørsmål. Hvordan påvirker prestasjonspresset vår psykiske helse? Våger vi å gå for drømmen, eller følger vi strømmen? Hva skjer om man angrer på studievalget man tok? Hva vil det si å lykkes for deg? - Vi ønsker å skape en debatt rundt disse spørsmålene gjennom å dokumentere og formidle tanker og følelser rundt det å lykkes i et av verdens rikeste land, med et av verdens beste utdannings­systemer, sier Cecilie Bryner, Markedsdirektør i NKI/Intendia Professional.   
- Utdanning og jobb handler mye om selvtillit, forventninger og usikkerhet. Gjennom å ta opp disse temaene, ønsker vi å inspirere mennesker som er i villrede til å finne riktig retning for dem.

**Hvorfor Prosjekt Reunion?**

Vi har valgt å kalle prosjektet for ”Prosjekt Reunion” fordi en gjenforening representerer både fortid, nåtid og fremtid. En reunion handler mye om å gjøre opp status over hvor man var- og hvor man står i dag. Da vi skulle dokumentere veien fra ungdom til voksen, og alle de valgene man tar på veien, var det naturlig å starte med utgangspunktet. Vi inviterte derfor en 3-klasse på videregående til å dele sine tanker og følelser knyttet til veivalg og fremtiden. Hvor tror de at de er om 10-20 år? Vi har intervjuet dem om deres drømmer, redsler og usikkerheter rundt fremtiden. Resultatet av disse intervjuene har blitt en ærlig og usminket film der elevene svarer på disse viktige spørsmålene. Filmen kan du se på prosjektets [YouTube-kanal](https://www.youtube.com/channel/UCuDKMEpeJfiWugb5AJe6QYA/featured).

- Gjennom å dokumentere forventninger og usikkerheter rundt viktige veivalg, tror vi at vi kan få flere til å tenke over egen situasjon og bli motivert til å ta gode valg for videre karriere og liv, sier Bryner.    
- Vi håper på å skape en debatt rundt disse spørsmålene, og ønsker å bidra med vår stemme i denne debatten, avslutter hun.

**Om NKI Nettstudier**  
[NKI Nettstudier](http://www.nki.no/) ble etablert i Norge allerede i 1959 og er i dag Nordens største fagskole på nett. I 2007 ble selskapet en del av utdanningskonsernet Intendia Group AS, et av Skandinavias ledende utdanningskonsern med virksomhet i Sverige og Norge. NKI har årlig rundt 10 000 studenter og tilbyr mer enn 330 studiemuligheter innen de fleste fagområder. NKI er levende opptatt av god nettpedagogikk og jobber kontinuerlig med tilrettelegging av best mulig fleksibel utdanning ved bruk av teknologi og læringsmetoder.